Francesca Caccini

Francesca Caccini () var ein italiensk komponist, songer, luttspelar og musikklærar frå tidlegbarokken. Ho er særleg kjent for verket La liberazione di Ruggiero dall'isola d'Alcina frå 1625, ein svært tidleg opera og den første skriven av ei kvinne.

Caccini var også kjend som «La Cecchina». Ho var dotter og elev av Giulio Caccini.

 Liv 
mini|venstre|upright=1.2|'Luttspelaren' måla av Orazio Gentileschi kan førestilla Francesca Caccini.
Orazio si dotter Artemisia Gentileschi var ein ven av Caccini, men det finst ikkje noko prov for at Caccini er avbilda i dette bildet.
Francesca Caccini var fødd i Firenze, eit av dei viktigaste europeiske kultursentera i samtida. Faren var komponisten og hoffmannen Giulio Caccini, som gav dottera ei solid utdanning. 

Ho opptredde første gong som songar i 1600, i Jacopo Peri-operaen Euridice, som blei oppført med enkelte parti henta frå faren sin opera med same namn.

På oppfordring av dronning Maria de' Medici gjorde familien Caccini ei konsertreise til Henrik IV av Frankrike sitt hoff i Paris. Det femstemmige familieensemblet bestod av foreldra Giulio og Margherita og syskena Francesca, Settima og Pompeo. Undervegs opptredde dei i Modena, Milano, Torino og Lyon. Den franske kongen blei så begeistra for songen til Franscesca Caccini at han gav henne tilbod om ei stilling ved hoffet, men storhertug Ferdinando de' Medici gav ordre om at familien måtte venda tilbake til Firenze. Der hadde Francesca Caccini ein post ved hoffet fram til 1627.Danielle Roster: Francesca Caccini (1587 − 1645?). I Annäherung IX - an sieben Komponistinnen. Red. Clara Mayer. Furore-Verlag, Kassel 1998, ISBN 3-927327-43-3, s. 7–20. 

Ryet hennar auka, og i 1614 var ho blitt den best betalte musikaren ved hoffet. I løpet av denne tida utvikla ho også dugleiken sin som komponist. Ho skreiv en god del musikk for Medici-hoffet, og byrja etterkvart også å skriva i den nye musikkforma opera.

I 1607 blei ho gift med hoffmusikaren Giovanni Battista Signorini. Dei fekk dottera Margherita, som blei fødd i 1622.

 Verk 
mini|Notar til La liberazione di Ruggiero

Francesca skreiv seksten operaer. Berre ein av desse, La liberazione di Ruggiero, er bevart for ettertida. Samlinga Il primo libro delle musiche (1618) med 36 stykke for solosong og sopran/bass-duettar med generalbass-akkompagnement finst også att. 

 Kjelder 

Denne artikkelen bygger på «Francesca Caccini» frå ,  den 30. juli 2017.  

 Litteratur 
 Liliana Pannella: «CACCINI, Francesca, detta la Cecchina», Dizionario Biografico degli Italiani - bind 16 (1973)
 «Francesca Caccini», i Historical Anthology of Music by Women.  James R. Briscoe, ed.  Indiana University Press, Bloomington, Indiana, 1986. ISBN 0-253-21296-0
 «Francesca Caccini», i The New Grove Dictionary of Music and Musicians, ed. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
 Francesca Caccini, Musician to the Medici and her "Primo Libro".  Carolyn Raney, diss., New York University, 1971.

Kategori:Barokkomponistar
Kategori:Italienske komponistar
Kategori:Italienske songarar
Kategori:Operakomponistar
Kategori:Kvinnelege komponistar
Kategori:Folk frå Firenze
Kategori:Komponistar frå 1600-talet